**Pagrindinės COVID-19 prevencijos priemonės gimnazijoje**

****

**Patalpų vėdinimas ir valymas.** 

* Aplinkos valymas gimnazijoje atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu.
* Paprasčiausia priemonė – patalpų, kuriose būna vaikai ir suaugusieji, vėdinimas atidarius langus ir duris (natūralus vėdinimas).
* Patalpos išvėdinamos prieš atvykstant mokiniams ir kiekvienos pertraukos metu.
* Dažnai liečiami paviršiai (durų rankenos, durų rėmai, stalų paviršiai, kėdžių atramos, laiptinės turėklai, elektros jungikliai ir kt.) valomi paviršiams valyti skirtu valikliu ne rečiau kaip 2 kartus per dieną.
* Bendros patalpos (specializuoti kabinetai, salės ir pan.) po kiekvienos pamokos išvėdinamos ir išvalomos.

**Sąlygų, būtinų rankų higienai, sudarymas.** 

* Pirmenybė teikiama rankų plovimui su vandeniu ir muilui.
* Kai nėra galimybės nusiplauti rankų, naudojamos dezinfekavimo priemones.
* Į praustuves tiekiamas šiltas ir šaltas vanduo.
* Prie praustuvių patiekiama skysto muilo (nenaudojamas gabalinis muilas).
* Prie praustuvių yra vienkartiniai rankšluosčiai.

**Asmeninių apsaugos priemonių dėvėjimas.** 

* Pamokoje, būrelyje mokiniams kaukių dėvėti nereikia, jos reikalingos išėjus į koridorių ar kitą patalpą, kur sunku išlaikyti saugius atstumus su kitų klasių mokiniais, kitais gimnazijoje esančiais darbuotojais.
* Sveikatos priežiūros specialistė teikia instrukcijas, kaip tinkamai dėvėti kaukę:

1.Uždengti nosį ir burną.  
2. Stengtis neliesti kaukės (jeigu neišvengiamai reikia paliesti, tuomet prieš tai plauti arba dezinfekuoti rankas).  
3. Nuimant kaukę neliesti jos priekio, išmesti į uždarą šiukšlių, nusiplauti rankas arba jas dezinfekuoti.

**Ugdymo proceso organizavimas siekiant sumažint asmenų kontaktavimą**



* Vienos klasės mokiniai ugdomi toje pačioje mokymo patalpoje.
* Ribojamas dalijimasis ugdymo priemonėmis.

**Užtikrinimas, kad simptomus jaučiantys asmenys nebūtų gimnazijoje.**



* Jeigu ugdymo proceso metu mokiniui pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai) jis nedelsiant izoliuojamas. Apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų.
* Jeigu darbo metu darbuotojui pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai, jis nedelsiant apleidžia švietimo įstaigos patalpas ir kreipiasi konsultacijai Karštąja koronaviruso linija tel. 1808 arba susisiekia su savo šeimos gydytoju.
* Draudžiama į švietimo įstaigą atvykti asmenims, kuriems privaloma izoliacija.

**Mokyklos bendruomenės svarba**

* Už prevencinių priemonių įgyvendinimą nėra atsakinga tik gimnazija.
* Būtinas visos gimnazijos bendruomenės (mokinių, tėvų, darbuotojų) tarpusavio bendradarbiavimas ir prevencinių priemonių laikymasis .

**Gimnazijos vaidmuo**

* Užtikrina tinkamą ugdymo organizavimą, vėdinimą, patalpų valymą, sąlygas rankų higienai, teikia reikiamą informaciją.

**Tėvų vaidmuo**

* Stebi savo vaiko sveikatą, pasireiškus simptomus neleidžia vaiko į ugdymo įstaiga, vadovaujasi ugdymo įstaigos informacija ir laikosi jos nurodymų, ugdo vaikų higienos įpročius.

**Vaikų vaidmuo**

Laikosi higienos reikalavimų, skatina bendraamžius laikytis higienos reikalavimų, laikosi ugdymo įstaigos nurodymų.

**Prevencijos priemonės bus efektyvios tik tada, jeigu jų laikysis visa gimnazijos bendruomenė.**